Diari Oficial de la Generalitat Valenciana


Sumari del DOGV 4521, del 13-06-2003 (2003/6584)

RESOLUCIÓ de 12 de maig de 2003, del conseller d'Obres Públiques, Urbanisme i Transports, per la qual s'aprova definitivament la modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6584


Data del document
:   12-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Bocairent
    * pla d'urbanisme

RESOLUCIÓ de 12 de maig de 2003, del conseller d'Obres Públiques, Urbanisme i Transports, per la qual s'aprova definitivament la modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València). [2003/6584]
  
Vist l'expedient referit a la modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València), i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple de l'Ajuntament en sessió del dia 26 de setembre de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el 22 de novembre de 2002.
  
Segon
  
El projecte consta de memòria justificativa i plans.
  
Tercer
  
Durant la tramitació de l'expedient s'ha sol·licitat un informe a la Conselleria de Cultura, Unitat de Patrimoni, rebut el 16 de març en sentit favorable.
  
Quart
  
Bocairent disposa de Normes Subsidiàries que van ser aprovades definitivament per la Comissió Territorial d'Urbanisme de València amb data 30 de juliol de 1994. El seu nucli antic va ser declarat Bé d'Interés Cultural en la Categoria de Conjunt Històric per Decret 944/75, de 10 d'abril. El Pla Especial de Protecció i Reforma Interior del Barri Medieval va ser aprovat definitivament per la Comissió Territorial d'Urbanisme de València en sessió del 27 de setembre de 1994.
  
Cinqué
  
Amb data 16 d'abril de 2003, la Comissió Territorial d'Urbanisme de València va acordar informar favorablement la Modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València), i elevar proposta d'aprovació definitiva al conseller d'Obres Públiques, Urbanisme i Transports.
  
Sisé
  
Amb data 8 de maig de 2003, el conseller d'Obres Públiques, Urbanisme i Transports va emetre dictamen, i va informar favorablement la modificació de les zones verdes afectades per la modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València).
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
L'objecte de la modificació és alterar una sèrie de determinacions del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València) que consistixen:
  
- Redelimitar les unitats d'execució que establix el Pla Especial de Protecció i Reforma Interior de Barri Medieval de la forma següent:
  
UA1: Es manté l'existent.
  
UA2, UA3, UA4 i UA5: s'unifiquen en una nova UA2.
  
UA6, UA7 i UA8: s'unifiquen en una nova UA3.
  
- Es modifica la qualificació de l'illa delimitada pels carrers de la Cantereria i de la plaça de la Cantereria, actualment qualificada d'espai lliure, que passa a dotacional públic.
  
- Es modifica la qualificació de dos xicotets equipaments dotacionals, dibuixats en el pla, que passen a ser espais lliures.
  
- Es modifica el traçat previst per al carrer de Sant Joan, i es manté l'alineació existent de conformitat amb la realitat física.
  
- S'aporta nova planimetria derivada de la nova topografia realitzada.
  
Es justifica la modificació en la necessitat de materialitzar el projecte de la fase 2 de rehabilitació integral del barri que s'està tramitant.
  
Quart
  
Les determinacions contingudes en la modificació es consideren adequades i de conformitat amb la política territorial i urbanística de la Generalitat Valenciana, i consta l'informe favorable de la Unitat de Patrimoni de la Conselleria de Cultura.
  
Cinqué
  
La modificació comporta una distinta qualificació de les zones verdes, per la qual cosa consta en l'expedient informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme de València, en aplicació de la disposició transitòria novena de la Llei Reguladora de l'Activitat Urbanística, de conformitat amb el que establix l'article 55.4 de la citada Llei, sense que siga preceptiu l'informe del Consell Jurídic Consultiu de la Comunitat Valenciana atés l'objecte específic del present expedient.
  
Sisé
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València,
  
Resolc
  
Aprovar definitivament la modificació del Pla Especial de Protecció i Reforma Interior del Barri Medieval de les Normes Subsidiàries del municipi de Bocairent (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.